Hoe Balanseer ek my Loopbaan met my Familie Lewe? - Vrouenetwerk
Wanneer dit egter kom by loopbaan balanseer met ma-wees, tip die skaal vir menigte vroue in een of meer van bogenoemde. Skielik is jou beste delegeer en multitaskvernuf nie meer goed genoeg nie en die lyn word grys tussen dit wat nodig is en dit wat kan wag. Ons prioriteite word deurmekaar en klomp balle beland op die vloer.
God het vir die laaste paar jaar ‘n passie vir vroue in besigheid diep in my hart gesit en ek het ‘n absolute verwondering vir die krag, determinasie en bekwaamheid binne elke vrou. Al soveel keer in my lewe kon ek getuig van ‘n merkwaardige vrou wat in die midde van haglike omstandighede opgestaan het, of uit absoluut niks iets suksesvol gebou het. En ek glo dat dítjuis die rede is waarom ons so aangeval word en satan so hard veg om vroue in hulself te laat twyfel.
Ons besighede en loopbane neem baie van ons kwantiteit tyd en juis daarom moet ons probeer meer kwaliteit tyd insit wanneer dit kom by jou gesin. Wees teenwoordigas jul tyd saam spandeer. Fokus spesifiek op jou man of kind wat saam met jou is, luisteren werk aan die emosionele konneksies. Dan is minder tyd saam okay. Want die tyd het getel.